Tarybos reglamentas (EAPB, EEB, Euratomas) Nr. 142/76
1976 m. sausio 20 d.
iš dalies keičiantis Reglamentą Nr. 422/67/EEB, 5/67/Euratomas, nustatantį Komisijos pirmininko ir narių bei Teisingumo Teismo pirmininko, teisėjų, generalinių advokatų ir sekretoriaus tarnybines pajamas
EUROPOS BENDRIJŲ TARYBA,
atsižvelgdama į Europos Bendrijų jungtinės Tarybos ir jungtinės Komisijos steigimo sutartį, ypač į jos 6 straipsnį,
kadangi 1974 m. gruodžio 4 d. Teisingumo Teismo patvirtinto reglamento 10 straipsnyje nustatyta, kad kolegijų pirmininkus ir pirmąjį generalinį advokatą Teismas skiria kiekvienais metais;
kadangi pagal šiuo metu galiojančių reglamentų nuostatas Teismo kolegijų pirmininkai gauna specialią pareiginę išmoką ir šią išmoką taip pat reikia skirti pirmajam generaliniam advokatui,
PRIĖMĖ ŠĮ REGLAMENTĄ:
1 straipsnis
Nuo 1975 m. sausio 1 d. Tarybos Reglamento Nr. 422/67/EEB, 5/67/Euratomas, nustatančio Komisijos pirmininko ir narių bei Teisingumo Teismo pirmininko, teisėjų, generalinių advokatų ir sekretoriaus tarnybines pajamas [1] su paskutiniais pakeitimais, padarytais Reglamentu (EAPB, EEB, Euratomas) Nr. 1546/73 [2], 4 straipsnio 3 dalies antrojoje pastraipoje po žodžių "Teismo kolegijoms pirmininkaujantiems teisėjams" įterpiami žodžiai "ir pirmajam generaliniam advokatui".
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1976 m. sausio 20 d.